Diari Oficial de la Generalitat Valenciana


Sumari del DOGV 7646, del 29-10-2015 (2015/8715)

RESOLUCIÓ de 26 d'octubre de 2015, de la consellera de Justícia, Administració Pública, Reformes Democràtiques i Llibertats Públiques, per la qual es constitueix la Comissió Tècnica de Coordinació per a l'elaboració d'un catàleg de vestigis relatius a la Guerra Civil i la Dictadura, en l'àmbit de la Comunitat Valenciana, als efectes previstos en la Llei 52/2007, de 26 de desembre, per la qual es reconeixen i amplien drets i s'estableixen mesures en favor dels qui van patir persecució o violència durant la Guerra Civil i la Dictadura.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7646

Data del DOGV
:   29-10-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8715


Data del document
:   26-10-2015

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 26 d'octubre de 2015, de la consellera de Justícia, Administració Pública, Reformes Democràtiques i Llibertats Públiques, per la qual es constitueix la Comissió Tècnica de Coordinació per a l'elaboració d'un catàleg de vestigis relatius a la Guerra Civil i la Dictadura, en l'àmbit de la Comunitat Valenciana, als efectes previstos en la Llei 52/2007, de 26 de desembre, per la qual es reconeixen i amplien drets i s'estableixen mesures en favor dels qui van patir persecució o violència durant la Guerra Civil i la Dictadura. [2015/8715]  
La Llei 52/2007, de 26 de desembre, per la qual es reconeixen i s'amplien drets i s'estableixen mesures a favor dels qui van patir persecució o violència durant la Guerra Civil i la Dictadura, estableix, en l'article 15.1, que les administracions públiques, en l'exercici de les seues competències, prendran les mesures oportunes per a la retirada d'escuts, insígnies, plaques i altres objectes o mencions commemoratives d'exaltació, personal o col·lectiva, de la sublevació militar, de la Guerra Civil i de la repressió de la Dictadura.  
Així mateix, assenyala, en l'apartat 2 de l'esmentat article 15, que la previsió esmentada no serà aplicable quan les mencions siguen d'estricte record privat, sense exaltació dels enfrontats, o quan concórreguen raons artístiques, arquitectòniques o artístiques/religioses protegides per la llei.  
I a aquests efectes preveu, en l'article 15.3, que el Govern col·laborarà amb les comunitats autònomes i les entitats locals en l'elaboració d'un catàleg de vestigis relatius a la Guerra Civil i la Dictadura.  
El Decret 154/2015, de 18 de setembre, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, atribueix a la Direcció General de Reformes Democràtiques l'impuls de totes aquelles mesures que contribuïsquen a la recuperació de la memòria històrica, en el marc de la normativa vigent sobre la matèria.  
En conseqüència, de conformitat amb el que disposa la Llei 52/2007, de 26 de desembre, que obliga explícitament les administracions a retirar els símbols del franquisme, i en exercici de la competència adés referida, la Direcció General de Reformes Democràtiques procedirà, a aquests efectes, a l'elaboració, en l'àmbit de la Comunitat Valenciana, d'un catàleg de vestigis relatius a la Guerra Civil i la Dictadura, en col·laboració amb les entitats locals, associacions que tinguen entre els seus objectius o activitats els relacionats amb la recuperació de la memòria històrica i el reconeixement de les víctimes de la Guerra Civil i del franquisme i desenvolupen les seues activitats principalment a la Comunitat Valenciana, i el conjunt de conselleries de la Generalitat.  
  
Amb aquesta finalitat, i en execució de les competències que tinc atribuïdes, d'acord amb el que estableix la disposició final primera del Decret 154/2015, de 18 de setembre, del Consell, pel qual s'aprova el Reglament Orgànic i Funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
  
Primer. Creació i naturalesa  
Es constitueix, com a grup de treball adscrit a la Conselleria de Justícia, Administració Pública, Reformes Democràtiques i Llibertats Públiques, la Comissió Tècnica de Coordinació per a l'elaboració d'un catàleg de vestigis relatius a la Guerra Civil i la Dictadura, en l'àmbit de la Comunitat Valenciana, als efectes previstos en la Llei 52/2007, de 26 de desembre, per la qual es reconeixen i amplien drets i s'estableixen mesures en favor dels qui van patir persecució o violència durant la Guerra Civil i la Dictadura.  
  
Segon. Objecte  
La comissió tindrà com a objecte l'elaboració, en l'àmbit de la Comunitat Valenciana, d'un catàleg de vestigis relatius a la Guerra Civil i la Dictadura, basant-se en la informació facilitada per les entitats locals, associacions que tinguen entre els seus objectius o activitats els relacionats amb la recuperació de la memòria històrica i el reconeixement de les víctimes de la Guerra Civil i del franquisme i desenvolupen les seues activitats principalment a la Comunitat Valenciana, i el conjunt de conselleries de la Generalitat.  
  
Tercer. Composició  
Estarà composta pels següents membres, tots ells adscrits a la Conselleria de Justícia, Administració Pública, Reformes Democràtiques i Llibertats Públiques:  
- Presidència: correspondrà a la persona titular de la Direcció General de Reformes Democràtiques.  
- Vocals:  
a) La persona que ocupe la Subdirecció General de Reformes Democràtiques.  
b) La persona que ocupe el Servei d'Entitats Jurídiques, de la Subdirecció General d'Entitats Jurídiques i Serveis al Ciutadà, de la Direcció General de Justícia.  
c) La persona que ocupe el Servei de Documentació, Publicacions i Estadística Departamental, de la Subdirecció General del Gabinet Tècnic, de la Conselleria de Justícia, Administració Pública, Reformes Democràtiques i Llibertats Públiques.  
d) La persona que ocupe el Servei d'Anàlisi i Impuls dels Drets, Llibertats i Desenvolupament Democràtic, que actuarà com a secretari de la comissió.  
  
Quart. Funcions i règim jurídic  
Per a complir la seua comesa, la persona que ocupe la presidència de la comissió establirà el calendari de sessions, el mètode de treball i, en general, decidirà tots aquells aspectes que considere necessaris per al seu bon fi.  
La comissió podrà reunir-se totes les vegades que considere convenient a la seu de la Conselleria de Justícia, Administració Pública, Reformes Democràtiques i Llibertats Públiques i podrà, alhora, sol·licitar informes sectorials sobre les matèries pròpies del seu objecte, tant a la mateixa Administració de la Generalitat, en funció de les seues competències, com a altres òrgans i institucions que es consideren convenients.  
D'altra banda, el seu règim jurídic serà l'establit previst per als òrgans col·legiats en els articles 22 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Cinqué. Infraestructura i mitjans  
El suport administratiu i tècnic que necessite la comissió per al degut exercici de les seues funcions, serà prestat per la Conselleria de Justícia, Administració Pública, Reformes Democràtiques i Llibertats Públiques.  
  
Sisé. Incidència econòmica en la dotació de despesa  
L'aplicació i el desenvolupament d'aquesta resolució no podrà tindre cap incidència en la dotació de tots i cada un dels capítols de despesa assignats a la Conselleria de Justícia, Administració Pública, Reformes Democràtiques i Llibertats Públiques i, en tot cas, hauran de ser atesos amb els seus mitjans personals i materials.  
  
Seté. Recursos  
Contra aquesta resolució, que posa fi a la via administrativa, es podrà interposar un recurs contenciós administratiu, en el termini de dos mesos comptats des de l'endemà de la publicació, davant el Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, podrà interposar-se potestativament un recurs de reposició davant el mateix òrgan que va dictar l'acte que es recorre, en el termini d'un mes comptat des de l'endemà de la publicació, o qualsevol altre recurs que considere escaient per a la defensa dels seus interessos.  
  
València, 26 d'octubre de 2015.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.